  Майя Бывальцева Дэри ёросысь пиналъёсты Ижкарысь школаосын дышетскыны лэзьыны быгатозы. Та ужпумез эскеризы Удмуртиысь Кун Кенешлэн тодосъя, дышетонъя, лулчеберетъя но егитъёсын ужан политикая ялан ужась ӧриезлэн кенешоназ. Со сярысь ивортэмын элькун парламентлэн сайтаз. Дэри ёросысь администрацилэн тӧроезлэн воштӥсез Татьяна Дудырева верамъя, Ижкарысь трос калык вуэмен, нылпи садъёсын но школаосын интыос уг тырмо. Куд-ог дышетсконниос куинь сменаен ужало, нош нылпи садъёсысь группаосын пиналъёслэн лыдзы 35-ёзь вуэ. Выль микрорайонъёсын ужпум уката лэчыт. Интыысь тӧрлкъёс сюлмасько, выль объектъёс ӧвӧлэн, дышетсконниосын интыос ӝоген уз кыле. Кун Кенешысь тодосъя, дышетонъя, лулчеберетъя но егитъёсын ужан политикая ялан ужась ӧрилэн тӧроез Наталья Сударикова Ижкар администрацилэн ыстэм муртъёсыныз но муниципалитетъёслэн юридик ёзэсъёсынызы муниципалкуспо тупанкыл гожтыны луонлыкез эскерыны ӵектӥз. Со Дэри ёросысь пиналъёслы Ижкарысь школаосын дышетскыны луонлык сётысал. Тегъёс: Ижкар Удмуртия пиналъёс школаос автозавод  